《以新凉入郊墟为韵简叶孟我丈》
宋代·陈耆卿

日月不相贷，四序如昏晨。
话秋即秋随，化工一何神。
今年既悲秋，明年复怀春。
人心有去来，天道无故新。

作者简介：陈耆卿（1180-1236），字寿老，号篔窗，台州临海人。方回《桐江集》卷三《读筼窗荆溪集跋》云“水心生于绍兴二十年庚午，筼窗生于淳熙七年庚子，少水心三十年。端平三年卒，年五十七。”嘉定七年，（公元一二一四年）登进士。嘉定十一年，求学于叶适，为适晚年得意门生。同年，尝为青田县主簿。十三年，为庆元府府学教授。官到国子监司业。耆卿著有篔窗初集三十卷，续集三十八卷，《郡斋读书附志》以有论孟记蒙、赤城志等，并传于世。